Държавен вестник, бр. 13, 2018 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  13
(4) Начините на съхраняване на записите 
в медицинската документация на лечебното 
заведение трябва да позволяват обработка и 
анализ на резултатите. 
Чл. 24. (1) Въз основа на информацията 
по чл. 23, ал. 2 експертът по медицинска 
физика, съответно по образна диагностика 
или нуклеарна медицина, определя стойности 
на типичната диагностична доза при стан-
дартните диагностични и интервенционални 
рентгенови изследвания и на типичната ак-
тивност на въведените радиофармацевтици 
при стандартните нуклеарномедицински 
диагностични процедури:
1. след въвеждане на медицинската радио­
логична апаратура в клинично използване;
2. периодично веднъж на две години;
3. допълнително след ремонти и подмяна 
на елементи на апаратурата, включително 
на софтуер, които пряко влияят на работния 
режим или на радиационната защита;
4. след промяна в протокола за провеждане 
на процедурата по чл. 22.
(2) При стойности на типичната диаг-
ностична доза, превишаващи националните 
диагностични референтни нива, лечебното 
заведение предприема мерки за установяване 
на причините и за намаляване на облъчването 
при осигуряване на нужната диагностична 
информация.
(3) При стойности на типичната диаг-
ностична доза значително под съответните 
национални диагностични референтни нивa 
лекар със специалност съответно по образна 
диагностика или нуклеарна медицина прове-
рява дали получените образи удовлетворяват 
диагностичните изисквания за качество на 
изследването съгласно съответния медицин-
ски стандарт.
(4) Резултатите от действията по ал. 1, 2 
и 3 се отразяват писмено в констативен про-
токол, който се съхранява в документацията 
на лечебното заведение и се представя на 
контролните органи при поискване.
(5) Експертът по медицинска физика за-
познава персонала на структурното звено 
с типичните дози по ал. 1 и националните 
референтни нива и поставя тази информация 
на видно място до командното работно място 
на медицинската радиологична апаратура.
Чл. 25. (1) Националният център по радио­
биология и радиационна защита провежда 
национални проучвания, чрез които се опре-
делят национални диагностични референтни 
нива на дозите на пациентите при рентгенови 
изследвания или на активност на въведения 
радиофармацевтик при нуклеарномедицински 
изследвания, в съответствие с препоръките 
на Европейската комисия.
(2) Националните проучвания по ал. 1 
се провеждат чрез предоставяне на инфор-
мация от лечебните заведения на НЦРРЗ за 
дозите на пациентите при диагностични и 
интервенционални рентгенови изследвания 
и на типичната активност на въведените 
радиофармацевтици при стандартните нук-
леарномедицински диагностични процедури. 
Информацията се предоставя на електронен 
и/или хартиен носител или посредством ав-
томатизирана система.
(3) Националните проучвания по ал. 1 се 
провеждат най-малко веднъж на 5 години.
(4) Резултатите от националните проучва-
ния и актуалните национални диагностични 
референтни нива се публикуват на интернет 
страницата на НЦРРЗ.  
Чл. 26. (1) При необходимост от медицин-
ско облъчване на бременни жени провежда-
щите медицинската радиологична процедура:
1. прилагат всички методи за намаляване 
на дозата на зародиша или плода, като при 
необходимост се консултират с експерт по 
медицинска физика; 
2. при всички случаи, когато това е прак-
тически осъществимо, осигуряват лъчеза-
щитно техническо средство за областта на 
корема и таза.
(2) При провеждане на планирано меди-
цинско облъчване на бременна жена или ако 
бременността е установена след провеждане 
на медицинското облъчване, експертът по 
медицинска физика определя дозата на за-
родиша или плода и регистрира резултата в 
медицинската документация на лечебното 
заведение и на пациента.
(3) В случаите по ал. 1 и 2 специалистът 
по чл. 7, ал. 1 или 2 информира пациентката 
за получената доза и свързаните с облъчва-
нето рискове. 
(4) При дози на зародиша или плода над 
50 mSv и във всички други случаи по пре-
ценка на специалиста по чл. 7, ал. 1 или 2 
бременната жена се насочва за консултация 
и наблюдение в Националния център по ра-
диобиология и радиационна защита. 
Чл. 27. (1) При медицински радиологични 
процедури с методите на нуклеарната ме-
дицина на жена кърмачка специалистът по 
чл. 7, ал. 1, т. 2 или 3 предоставя информация 
за поведение по отношение на кърменето и 
грижите за детето след процедурата. 
(2) Информацията по ал. 1 съдържа пре-
поръка за временно или постоянно преус-
тановяване на кърменето в зависимост от 
вида и активността на приложения радио-
фармацевтик.
(3) Информацията по ал. 1 и 2 се включва 
в писмената инструкция по чл. 29.